open-index/open-wikipedia-markdown huggingface dataset:
Manuel Hagel

**Manuel Hagel** es un politico de Germania. Il nascet ye li 1-im de may 1988 in Ehingen (Donau) e esset li prim-candidate del Cristan Democratic Union de Germania por li electiones al parlament del país federal Baden-Württemberg in li marte 2026. Desde li annu 2023 Manuel Hagel es li presidente del Cristan Democratic Union de Germania in li país federal Baden-Württemberg.

## Personal e professional vive
Manuel Hagel fat pos li scola un aprentisage in un bank e laborat in li bank-sector. Il studiat al Frankfurt School of Finance & Management. Inter 2014 e 2016 Manuel Hagel esset director de un bank-filiale in Ehingen (Donau).

Manuel Hagel es maritat e have tri filios. 

## Political cariera
* 2006 Manuel Hagel devenit membre del Cristan Democratic Union de Germania.
* 2009 Manuel Hagel es electet in li consilie municipal de Ehingen (Donau).
* 2016 Manuel Hagel esset electet in li  in parlament del país federal Baden-Württemberg por li Cristan Democratic Union de Germania.
* 2016-2021 Manuel Hagel esset general-secretario del Cristan Democratic Union de Germania in li país federal Baden-Württemberg.
* 2021 Manuel Hagel devenit li chef del fraction del Cristan Democratic Union de Germania in parlament del país federal Baden-Württemberg.
* 2023 Manuel Hagel devenit presidente del Cristan Democratic Union de Germania in li país federal Baden-Württemberg.
* 2026 Manuel Hagel esset li li prim-candidate del Cristan Democratic Union de Germania por li electiones al parlament del país federal Baden-Württemberg in li annu 2026.

## Politica
Manuel Hagel apartene al conservativ fraction in li Cristan Democratic Union de Germania.
Markus Frohnmaier

**Markus Cornel Frohnmaier**, nascet quam Cornel Frohnmaier, es un politico de Germania. Il nascet ye li 25-im de februar 1991 in Craiova (Rumania) e esset li prim candidate del dextri partise Alternative por Germania por li electiones al parlament del país federal Baden-Württemberg in li marte 202, benque il ne candidat self por li parlament del país federal Baden-Württemberg.

Markus Frohnmaier es desde li annu 2017 membre del parlament de Germania e es desde li annu 2022 presidente del Alternative por Germania in li país federal Baden-Württemberg.

## Personal e professional vive
Markus Frohnmaier nascet in Rumania e esset adoptet il e su gemell-sestra de un hem por infantes de german genitores. Il nequande conossentat su biological genitores. Pos li gimnasium Markus Frohamaier comensat studiar jurisprudentie in Tübingen e Hagen, ma abandonat su studies por concentrar se a su political cariera.

Markus Frohnmaier es maritat con li russ jurnalista Daria Frohnmaier, nascet quam Daria Zoj. Li cuple have du infantes e su marita apartenet al korean minoritá in Russia.

## Political cariera
* 2013 Markus Frohnmaier devenit membre del dextri partise Alternative por Germania.
* 2017 Markus Frohnmaier es electet quam membre del parlament de Germania por li Alternative por Germania.
* 2022 Markus Frohnmaier es electet quam presidente del Alternative por Germania in li país federal Baden-Württemberg e devenit co-presidente del fraction del Alternative por Germania in li parlament de Germania.
* 2026 Markus Frohnmaier esset li candidate por li oficie del prim-ministre del país Baden-Württemberg in li electiones al parlament del país federal Baden-Württemberg in li marte 2026.

## Politica
Markus Frohnmaier apartene al radical dextri parte del partise Alternative por Germania e suportator de Russia.
Michaela McManus

**Michaela McManus** es un actoressa de television e cinemá. Ella nascet ye li 20-im de marte 1983 in Warwick (Rhode Island) e es activ quam actoressa desde li annu 2006.

In li annu 2020 Michaela McManus ludet li rol de *Audrey* in li misterie-film The Block Island Sound. Inter 2017 e 2022 ella ludet li rol de Teleya / Janel Tyler in li scientic fiction-serie de television Orville.

Michaela McManus es desde li annu 2011 maritat con Mike Daniels e li cuple have tri infantes. Li fratre de Michaela McManus, Kevin McManus es activ quam film-director e anc su altri fratre Matthew McManus es activ quam film-director.

## Ligamentes extern
* Michaela McManus in li Internet Movie Database
Pubertá

**Pubertá** es un fase del developament homan in quel un infante deveni un adolescent. Durante li pubertá eveni corporal e psichologic changeamentes in li córpor del infantes, queles esset causer per hormones.

Li córpor del puella o púer cresce rapidmen, li organies sexual developa se e anc li aparation deveni plu adult. Che li puellas li féminin mammes cresce e li pelve deveni plu larg. Che li puéres li barbe comensa crescer e li voce deveni plu bass. Li púeres comensa producter spermatozóes e por li puellas li cicle de menstruation comensa. Nu púeres e puellas have li biological capabilitás al sexual reproduction.

Li periode de pubertá es anc caracterisat per frequent emotional changeamentes in li humore e un crescent desire a autonomie e autodetermination.

Por puellas li pubertá comensa circa in li etá de 10 annus e fini circa in li etá de 16 annus, che púeres li pubertá comense circa in li etá de 12 annus e dura til li etá de 18 annus, ma li moment exact e li duration varia secun li individue.
Li Spíritu de Edgar de Wahl e altri racontas

***Li Spíritu de Edgar Wahl e altri racontas*** es un libre publicat de Dorlota Burdon in marte 2026. It es un colection de 19 racontas original scrit in Interlingue.

## Ligament extern
* Li Spíritu de Edgar de Wahl e altri racontas
Mojtaba Khamenei

**Mojtaba Hosseini Khamenei** es un radical islamist politico e clerico de Iran. Il nascet ye li 8-im de septembre 1969 quam duesim filio del religiosi ductor de Iran Ali Khamenei. Mojtaba Khamenei devenit ye li 8-im de marte 2026 suprem ductor de Iran quam successor de su patre Ali Khamenei, qui esset mortat per un militari atacca del Unit States de America e Israel ye li 28-im de februar 2026.

Mojtaba Khamenei studiat islamic teologie in Teheran e Qom. In li etá de 17 annus il devenit un membre del Corpo del Garde del Islamic Revolution e combatte in li guerre inter Iran e Irak.

Ínter 2008 e 2026 Mojtaba Khamenei esset Vice-chef del Stabe del Suprem Ductor e esset responsabil por politica e securitá.

Mojtaba Khamenei es egardat quam radical representante del teocratic regime in Iran.

Mojtaba Khamenei maritat in li annu 1999 Zahra Haddad-Adel e li cuple have tri infantes. Su marita Zahra Haddad-Adel esset mortat per un militari atacca del Unit States de America e Israel in li annu 2026.
David MacLeod

**David MacLeod** o anc *Dave MacLeod* es un Interlinguiste de Canada, qui habita in Seoul (Sud-Korea). Il nascet li 11-im de septembre 1979  es un del max activ Interlinguistes desde circa li annu 2018.

David MacLeod studiat al Athabasca University in Athabasca (Canada). David MacLeod es specialist por computatores e li labora in li sector del informatica che un firma in Sud-Korea. Il es specialist por programmar in li computator-lingue Rust. In li social retages il usa li pseudonimes *Dhghomon* (che Discord) e *Mithridates*.

Secun su profile che Facebook David MacLeod es maritat.

David MacLeod creat diversi internet-págines por Interlingue. Li max important internet-págine es *occidental-lang.com* e creat li gruppe *Occidental Language* che li social retage Discord. . Il anc es li inititor del jurnal Cosmoglotta Comunité. David MacLeod prefere li ancian nómine de Interlingue *Occidental*.

David MacLeod anc traductet litteratura a Interlingue. Il ha anc creat li cursu por aprender Interlingue Salute, Jonathan! e anc digitalisa ancian libres e materiale por aprender Interlingue por li internet. 

David MacLeod anc corectet li Interlingue-libres de Vicente Costalago.

## David MacLeod e altri lingues
David MacLeod es un poliglott e parla mult lingues. Il anc esset activ por mult altri planlingues, ma desde circa 2018 il concentrat su activitás a Interlingue.

## Publicationes in Interlingue
* desde 2019 Salute, Jonathan! che Wikibooks.
* 2019 Li Romance de Photogen e Nycteris de George MacDonald, traductet e publicat in Interlingue de David MacLeod.
* 2021 Kinderseele de Hermann Hesse, traductet e publicat in Interlingue de David MacLeod.

## Referenties


## Ligamentes extern
* occidental-lang.com
* Li gruppe Occidental Language che Discord
* David MacLeod che Github.com
* Salute, Jonathan! che Wikibooks
Enzim

**Enzim** o anc *enzym* es un biological catalisator, quel accelera chimic reactiones in vivent cellules sin esser consumptet o changeat. Enzimes es proteines.

Omni vivent entes - homes, animales e plantes - have enzimes. In li córpor del hom hay circa 3000 til 5000 diferent enzimes.
Alexander Graham Bell

**Alexander Graham Bell** esset un inventor, scientist e ingeniero de Scotia (Reyatu Unit). Il nascet li  3-im de marte 1847 in Edinburgh (Scotia) e morit ye li 2-im de august 1922 in Baddeck (Canada). Desde li annu 1882 Alexander Graham Bell anc havet li civitá del Unit States de America.

Alexander Graham Bell es egardat quam inventor del telefon. 

Alexander Graham Bell studiat in Edinburgh latin e grec e laborat quam instructor por lingue-tecnica. Il translocat a su patre a London e studiat ta anatomie fisiologie del homan voce. Alexander Graham Bell translocat in li annu 1870 a Canada e laborat desde li annu 1871 in li Unit States de America. Il laborat quam instructor por surd homes. 

Alexander Graham Bell maritat in li annu 1872 Mabel Gardiner Hubbard, qui esset surd. Li cuple havet du filias e du filios. Inter 1873 e 1877 Alexander Graham Bell esset professor por lingue-tecnica e fisiologie del voce al universitá Boston.

In li annu 1876 developat Graham Alexander Bell li telefon a un usabil sistema de comunication. Il co-fundat li firma American Telephone and Telegraph Company e constructet un telefon-retage in li Unit States de America. In facte Bell ne inventet li telefon, ma developat it a un usabil instrument por mult homes.
Bazardüzü

**Bazardüzü** (azerbaidjanes: Bazardüzü Dağı, russ: Базардюзю) es un monte in li montania Caucás. Li monte es li frontiera ínter Azerbaidjan e Russia (Dagestan), quel apartene a Russia. Li Bazardüzü apartene al montania del Grand Caucás e have un altore de 4466 metres. Li monte es li max alt monte de Azerbaidjan.

Li Bazardüzü esset montat por li unesim vez in li annu 1847 del russ alpinist Aleksey Aleksandrov.

## Referenties

## Ligamentes extern
Kharg

**Kharg** (persian: خارگ) es un insul de Iran in li Golfe de Persia. Li insul es situat in li nord del Golfe de Persia e es situat in un distantie de circa 30 kilometres del continente de Iran e 55 kilometres westal del cité Bushehr.

Li insul have un longore de 8 kilometres e un largore de 4,5 kilometres. Kharg have un area de 22,59  quadrat-kilometres e it have circa 10.000 habitantes. Li max grand cité del insul es Kharg (Cité).

Li insul Kharg have un grand importantie por li petroleo-industrie de Iran. In li annu 2026 li insul esset ataccat del aviones militari de USA e Israel.
Eva Link

**Eva Link** es un actoressa de Canada de cinemá e de television. Ella nascet in li annu 1994 o 1995 in Ottawa (Ontario) e es desde li annu 2012 activ quam actoressa. 

Eva Link studiat dessine e arte in Toronto. Ella es anc activ quam musico e lude in li rock-gruppe *Triples*.

In li annu 2012 Eva Link ludet in li in li horror-film House at the End of the Street de Mark Tonderai li rol de *Carrie Ann*. Ella ludet in diversi altri horror-filmes.

## Filmografie
* 2012: House at the End of the Street quam *Carrie Ann*
* 2013: Clara’s Deadly Secret (Film de television)
* 2014: The Best Laid Plans (Mini-serie, 5 episodes)
* 2014: American Descent
* 2014: Dead on Campus)
* 2015: Deadly Voltage
* 2016: Mommy's Little Girl (Film de television)
* 2017: Awakening the Zodiac
* 2018: The New Romantic
* 2018: No Easy Days (Serie de television, 8 Episodes)
* 2021: Murdoch Mysteries (Serie de television, 3 episodes)

## Ligamentes extern
* Eva Link in li Internet Movie Data Base
Nakhichivan

**Nakhichivan** es un exclave e autonom republica in Azerbaidjan. It es situat in li sud-west de Azerbaidjan, ma es separat del reste del land per un strie del land, quel apartene a Armenia. Li exclave es circumdat de Armenia e Iran e have anc un frontiere de 17 kilometres con Turcia.

Li cité capital del Autonom Republica Nakhichivan es Nakhichivan (Cité). Li Autonom Republica Nakhichivan have 461.500 (2021) habitantes e un area de 5502,75 quadrat-kilometres.

* Presidente: Jeyhun Jalilov
* Prim-Ministre: Cabbar Musayev

Nakhichivan es desde li annu 1921 parte de Azerbaidjan. In li economie de Nakhichivan li agricultura lude un grand rol.
Siegfried Lenz

**Siegfried Lenz** esset un german autor. Il nascet ye li 17-im de marte 1926 in Lyck, Ost-Prussia (hodie: Ełk, Polonia e morit li 7-im de octobre 2014 in Hamburg. Siegfried Lenz es egardat quam un del max important autores de Germania pos li Duesim Guerre Mundal. Li grand tema de Siegfried Lenz es li nationalsocialisme.

## Vive
Siegfried Lenz adultijat in Masuria. Il partiprendet in li Duesim Guerre Mundal quam soldat. Siegfried Lenz desertet ye li fine del guerre e esset prisionario de guerre del Reyatu Unit.

Pos li Duesim Guerre Mundal Siegfried Lenz translocat a Hamburg e studiat filosofie, anglistica e litteratura in Hamburg. Pos su studies il comensat laborat quam jurnalist e  laborat inter altris che li jurnal diari Die Welt. Desde li annu 1951 Siegfried Lenz laborat quam líber autor.

In li annu 1949 Siegfried Lenz maritat Liselotte Lenz (1918-2006) e li cuple havet un filia. In li annu 2010 Siegfried Lenz maritat su vicina Ulla Reimer.

## Ovres
Li max famosi de Siegfried Lenz es li roman Deutschstunde, quel esset publicat in li annu 1968. Mult ovres de Siegfried Lenz esset adaptet por filmes in Germania.
Li max important ovres de Siegfried Lenz es: 

* 1951 Es waren Habichte in der Luft (roman)
* 1953 Duell mit dem Schatten (roman)
* 1955 So zärtlich war Suleyken (racontas)
* 1968 Deutschstunde (roman)
* 1973 Das Vorbild (roman)
* 1975 Der Geist der Mirabelle (racontas)
* 1978 Heimatmuseum (roman)
* 1981 Der Verlust (roman)
* 1985 Exerzierplatz (roman)
* 1990 Die Klangprobe (roman)
* 1996 Ludmilla (racontas)
* 1999 Arnes Nachlass (roman)
* 2003 Fundbüro (roman)
Jure canonic

Le **jure canonic** es un colection de ordones e regulationes fat per autoritás ecclesial por li guvernament de un organisation cristian o eclesie e su membres.
António José Seguro

**António José Martins Seguro** es un politico de Portugal. Il nascet li 9-im de marte 1962 in Penemacor e es desde li 9-im de marte 2026 li presidente de Portugal. António José Seguro es membre del levul Socialist Partise de Portugal.

## Personal e professional vive
António José Seguro studiat al Alt-scola por scienties de labore in Lisboa li gerentie de interprenses e international relationes al Autonom Universitá de Lisboa. Pos su studies il es employat al Autonom Universitá de Lisboa.

António José Seguro es maritat desde li annu 2001 con Margarida Freitas e li cuple have du infantes.

## Political cariera
* 1980 António José Seguro devenit membre del Socialist Partise de Portugal.
* 1991-2026 António José Seguro esset membre del parlament de Portugal.
* 1999-2001 António José Seguro esset membre del Europan Parlament.
* 2011-2015 António José Seguro esset general-secretario del Socialist Partise de Portugal.
* 2026 António José Seguro esset electet quam presidente de Portugal. In li unesim rond il ganiat 31,1 percentes e in li duesim rond 66,8 percentes. Il es presidente desde li 9-im de marte 2026
Jan Bollinger

**Jan Bollinger** es un politico de Germania. Il nascet ye li 21-im de marte 1977 in Koblenz e es li prim candidate del dextri partise Alternative por Germania por li electiones al parlament del país federal Rheinland-Palatinia in li marte 2026. Desde li annu 2016 Jan Bollinger es membre del parlament del país federal Rheinland-Palatinia e desde li annu 2022 il es presidente del Alternative por Germania in li país federal Rheinland-Palatinia.

## Personal e professional vive
Jan Bollinger studiat economie in Greifswald, Köln e Koblenz. Il fat su doctoratu in Kassel e laborat al Europan Academie in Bad Neuenahr-Ahrweiler. Pos su doctoratu Jan Bollinger laborat in li auxilie por li yunesse in li administration.

## Political cariera
* 2013 Jan Bollinger devenit membre del dextri partise Alternative por Germania.
* 2014-2019 Jan Bollinger esset membre in li parlament del Subdistrict Neuwied por li dextri partise Alternative por Germania.
* 2016 Jan Bollinger es electet in li parlament del país federal Rheinland-Palatinia.
* 2021 Jan Bolliger esset denov electet in li parlament del país federal Rheinland-Palatinia.
* 2022 Jan Bollinger esset electet quam presidente del Alternative por Germania in li país federal Rheinland-Palatinia.
* 2023 In li novembre 2023 Jan Bollinger devenit chef del fraction del Alternative por Germania in li parlament del país federal Rheinland-Palatinia.
* 2026 Jan Bollinger es li prim candidate del Alternative por Germania in li electiones al parlament del país federal Rheinland-Palatinia in li marte 2026.

## Ligamentes extern
* Internet-págine de Jan Bollinger
Roman Polanski

**Roman Polanski**, nascet quam  Raymond Roman Thierry Liebling, es un famosi e disputat film-director e film-producent de cinemá de Francia e Polonia . Il nascet ye li 18-im de august 1933 in Paris, Francia e ganiat in li annu 2003 li Oscar-premie por li film The Pianist in li annu 2003.

Roman Polanski nascet in Paris, su patre esset un hebréo de Polonia e su matre de Russia. In li annu 1937 su familie translocat a Kraków in Polonia. Durant li german ocupation inter 1939 e 1945 Roman Polanski vivet sub falsi identitá in un altri familie e supervivet li holocaust.

Roman Polanski studiat al Film-scola in Łódź e al Academie de Fin Artes Film in Kraków. Desde li annu 1953 Roman Polanski esset activ quam actor.

In li annu 1962 Roman Polanski directet su unesim film *Nóż w wodzie* (Cultelle in li Aqua). Quelc annus plu tard il translocat a Francia e al Reyatu Unit. In li annu 1968 Roman Polanski eat al Unit States de America e directet in li sam annu li famosi horror-film Rosemary's Baby. In li annu 1974 il directet li film Chinatown. Til nu Roman Polanski fat 23 filmes.

Roland Polanski es maritat por li triesim vez. Su duesim marita, li US-american actoressa Sharon Tate esset mortat cruelmen de un obscur secte in li annu 1969. Roman Polanski have tri infantes.

In li annu 1977 Roman Polanski esset acusat in li Unit States de America que il ha violat un puella in li etá de 13 annus e que il ha dat a ella drogues. Il esset condamnat, ma il fugit a Paris in Francia. Anc altri féminas inculpat Roman Polanski que il ha violat las.
Chuck Norris

**Carlos Ray "Chuck" Norris ** esset un actor e autor de filmes de cinemá e television de USA e autor de libres e sportist por combatte-sport. Il nascet li 10-im de marte 1940 in Ryan (Oklahoma) e morit ye li 19-im de marte 2026 in Kauai (Hawaii).

Chuck Norris devenit famosi quam actor in action-filmes e quam artist de combatte-tecnicas quam karate e judo. 

Chuck Norris esset activ quam actor inter 1968 til su morte in li annu 2026. Inter 1958 e 1962 il servit in li armé del Unit States de America. Pos to il esset activ quam sportist in li combatte-sport. In li annu 1969 Chuck Norris ganiat li championatu mundal de karate.

In li annu 1972 Chuck Norris ludet in li film *The Way of the Dragon* juntmen con Bruce Lee. In li annu 1986 il ludet in li film *The Delta Force*. Inter 1993 e 2001 Chuck Norris ludet in li serie Walker, Texas Ranger li rol cardinal.

Chuck Norris esset duvez maritat e havet quin infantes. Inter 1958 e 1969 il esset maritat con Dianne Holechek e in li annu 1998 il maritat Gena O'Kelley.
Kristen Bell

**Kristen Anne Bell** es un actoressa de USA de cinemá e de television e cantatora. Ella nascet ye li 18-im de julí 1980 in Huntington Woods (Michigan) e es desde li annu 1992 activ quam actoressa. 

Kristen Bell studiat musical teatre in New York. Ella ludet li rol de Becky Thatcher in li Broadway-musical The Adventures of Tom Sawyer in li annu 2001. Inter 2004 e 2007 Kristen Bell ludet li cardinal rol in li serie de misterie-serie de television Veronica Mars. In li 2022 Kristen Bell ludet li cardinal rol de *Annna Whitaker* in li serie de Netflix *[[The Woman in the House Across the Street from the Girl in the Window]]*. Kristen Bell apari quam voce de princessa Anna in li Walt Disney-film Frozen in li annu 2013.

Kristen Bell es desde li annu 2013 maritat con li actor Dax Shepard e li cuple have du infantes.

## Ligamentes extern
* Kristen Bell in li Internet Movie Data Base
Eufrates

Li **fluvie Eufrates** es un fluvie in Asia Occidental, li max occidental del du grand fluvies de Mesopotamia, junt con li Tigris.

It nasce in Turcia, flue tra li montanias de Anatolia vers Siria e, posteriori, a Irak. It junta se con li Tigris por formar li Shatt al-Arab, que plu tard desinbocca in li golfe Persian. It have un longore de 2780 km.
Fundationes de geopolitica

Li **Fundationes de geopolitica: li futur geopolitic de Russia** (Основы геополитики: геополитическое будущее России) es un libre de geopolitica de Aleksandr Dugin. Su publication in 1997 esset ben recivet in Russia; it ha havet un influentie significativ intre li armé russ, li policieros, e li élites del plan de action exterior, e ha esset usat quam un libre de textu in li Academie del Personale General del armé russ. Potent figure politic russ prendet subsequentmen un interesse in Dugin, un analiste politic russ que suporta un ideologie ultranationaliste e de extrem dextre fundat sur ti-ci idé de neoeurasianisme, qui ha developat un relation proxim con li academie russ de personale general.

## Referenties
Mesopotamia

**Mesopotamia** es un historic region de Asia occidental localisat in li sistem de fluvies Tigris-Eufrates, in li parte nord del Crescente Fertil. It corresponde aproximativmen al territorie del modern Irak. Just ultra jace sud-west Iran, u li region transitiona ad-in li plató Persian, marcante li change del munde arabic a Iran.

## Referenties
Sirpa Kähkönen

**Sirpa Helena Kähkönen** es un finlandés autoressa. Ella nascet ye li 15-im de septembre 1964 in Kuopio (Finland).
 
Sirpa Kähkönen studiat litteratura e historie in Helsinki e Tampere. Inter 1983 e 1988 ella laborat in un projecte de historie al universitá Helsinki. Sirpa Kähkönen laborat inter 1991 e 1996 che li edition Otava in Helsinki e pos to ella labora quam líber autoressa e traductora.

Sirpa Kähkönen comensat quam autoressa de libres por yunes, ma ella devenit populari in Finland per su Kuopio-serie. Li Kuopio-serie consiste ex historical romanes pri e in li ostfinlandés cité Kuopio.

Inter 2018 e 2022 Sirpa Kähkönen esset li presidente del Union de autores de Finland. Ella ganiat pluri litteratura-premies in Finland.

In li annu 2023 Sirpa Kähkönen publicat li roman *36 uurnaa – Väärässä olemisen historia*. Ti roman esset scrit pos li morte de su matre.

Sirpa Kähkönen habita in Helsinki e have un infante.
Nicholas Brendon

**Nicholas Brendon Schultz ** esset un actor de televisiones e cinemá de USA. Il nascet li 12-im de april 1971 in Los Angeles, California e morit ye li 20-im de marte 2026 in li etá de 54 annus in Indiana. Nicholas Brendon devenit famosi per li serie de television *[[Buffy - li buchero de vampires]]* in quel il ludet inter 1997 e 2003 li rol de Xander Harris, qui esset un amico de Buffy Summers (ludet per Sarah Michelle Gellar).

Nicholas Brendon esset activ quam actor inter 1993 til 2025. Inter li annu 2007 e 2014 il ludet li rol de *Kevin Lynch* in li serie de television Criminal Minds.

Nicholas Brendon esset duvez maritat. Inter 2001 e 2006 il esset maritat con Tressa DiFiglia e inter 2014 e 2015 con Moonda Tee. Nicholas Brendon havet un gemell-fratre, Kelly Donovan, qui anc es activ quam actor.

## Ligamentes extern
* Nicholas Brendon in li Internet Movie Database
Tigris

Li fluvie **Tigris** es li max ost fluvie del du fluvies que defini Mesopotamia, li altri es li Eufrates. Li fluvie flue vers li sud ab li montanias de Armenia tra li desertes sirian e arabian, ante unir se con li Eufrates e atinger li Gulfe Persian.
Henning Höne

**Henning Höne** es un liberal politico de Germania. Il nascet li 9-im de marte 1987 in Coesfeld e es desde li januar 2023 presidente del  liberal Líber Democratic Partise de Germania in li país federal Nordrhen-Westfalia. Desde li annu 2012 Henning Höne es membre del parlament del país federal Nordrhen-Westfalia e desde li may 2025 il es vice-presidente del Líber Democratic Partise de Germania. Ye li 26-im de marte 2026 Henning Höne anunicat que il va candidar al ofiice del presidente del Líber Democratic Partise de Germania in li may 2026 .

## Personal e professional vive
Henning Höne studiat economie al universitá de Duisburg-Essen. Il fat un aprentisage quam comercante del industrie.

Henning Höne es maritat desde li annu 2016 e il have du infantes.

## Political cariera
* 2004 Henning Höne devenit membre del Yun Liberales de Germania.
* 2009-2023 Henning Höne esset membre del parlament del Subdistrict Coesfeld por li Líber Democratic Partise de Germania.
* 2010-2013 Henning Höne esset presidente del Yun Liberales de Germania in li país federal Nordrhen-Westfalia.
* 2012 Henning Höne es electet quam membre del parlament del país federal Nordrhen-Westfalia por li Líber Democratic Partise de Germania.
* 2023 Henning Höne esset electet quam presidente del Líber Democratic Partise de Germania in  in li país federal Nordrhen-Westfalia.
* 2025 Henning Höne esset electet in li may 2025 quam vice-presidente del Líber Democratic Partise de Germania in Germania.
* 2026 Henning Höne declarat ye li 26-im de marte 2026 su intention candidar quam presidente del  Líber Democratic Partise de Germania in Germania.

## Referenties
Fuerteventura

**Fuerteventura** es un insul in li Atlantic Ocean. It es parte del archipelago Insules Canarias e apartene a Hispania. Li cité capital de Fuerteventura es Puerto del Rosario. Fuerteventura apartene juntmen con Gran Canaria e Lanzarote al Provincia Las Palmas. Fuerteventura es situat in li ost del Insules Canarias.

Fuerteventura have 127.043 (2024) habitantes e un area de 1.660 quadrat-kilometres. Secun li area Fuerteventura es duesim max grand insul del Insules Canarias.

Li insul have un longore de 98 kilometres e un largore de 28 kilometres. Li insul es de vulcanic orígine. Fuerteventura es li max old del Insules Canarias.

Por li economie del insul li turisme es tre important.
Pico de la Zarza

**Pico de la Zarza** es li max alt monte sur li insul Fuerteventura. It have un altore de 814 metres. Li Pico de la Zarza es situat in li sud-west del peninsul Jandía.

Li monte es un reste de un vulcan. Li Pico de la Zarza have anc li nómine *Pico de Jandía*.
Calima

**Calima** es un metereological fenomen sur li Insules Canarias.

It es un calidissim vente del deserte Sahara, quel posta sable al Insules Canarias. Li vise es anc negativmen efectet per li gigantesc nube ex polve.

Li Calima influentia li tempe sempre por quelc dies e quelcvez li aer-trafic es disturbat per li Calima.
Jochen Dieter Range

**Jochen Dieter Range** esset un lingust e baltist de Germania. Il nascet ye li 3-im de may 1941 in Berlin e morit ye li 21-im de junio 2025 in Greifswald.

Jochen Dieter Range studiat slavistica e fonetica in Berlin, Münchene Sarajevo e quam duesim studie baltistica.Il fat su doctoratu de Baltistica in li annu 1987 e su habitilation in li annu 1982. 

Jochen Dieter Range quam docente por Baltistica al universitá de München inter 1987 e 1986. In li annu 1997 Jochen Range devenit professor por Baltistica al universitá de Greifswald. In li annu 2006 il esset emeritat pro su etá.

Jochen Dieter Range esset anc activ quam traductor del lituanian litteratura.

Jochen Dieter Range esset maritat e havet infantes.
Nataša Pirc Musar

**Nataša Pirc Musar**, nascet quam Nataša Pirc, es un féminin politico de Slovenia. Ella nascet li 9-im de may 1968 in Ljubljana e es desde li 23-im de decembe 2022 presidente de Slovenia quam unesim fémina in li historie del land.

## Personal e professional vive
Nataša Pirc Musar studiat jurisprudentie in Ljubljana, ma laborat pos su studies quam jurnalist che li television. Ella esset anc general-directoressa del television de Slovenia. Nataša Pirc Musar anc laborat quam avocate e havet diversi oficies anc che Europol. Ella fat su doctoratu in jurisprudentie in Vienna (Austria).

Nataša Pirc Musar es maritat con li inteprendero Aleš Musar e li cuple have un filio.

## Political cariera
* 2022 Nataša Pirc Musar esset electet quam índependent candidate al presidente de Slovenia. Ella comensat su oficie ye li 22-im de decembre 2022.
Sarah Roemer

**Sarah Christine Roemer** es un actoressa de television e cinemá e foto-modelle de USA. Ella nascet ye li 28-im de august 1984 in San Diego, California e activ quam actoressa e foto-modelle desde li annu 2006.

In li annu 2006 Sarah Roemer ludet in li horror-film The Grudge 2 li rol de *Lacey Kimble*. In annu 2007 Sarah Roemer ludet in li psichologic thriller Disturbia li rol de *Ashley Carlson*.

Sarah Roemer es maritat desde li annu 2015 con li actor Chad Michael Murray. Li cuple have un filio e du filias.